สวัสดีค่ะ เดือนมิถุนาหนูมีเลือดสีน้ำตาลออกจากช่องคลอด 7-8วัน หลังจากนั้นมีเลือดแเดงสดออกมาจากช่องคลอดอีกครั้ง1วัน เหตุการณ์นี้เป็นช่วงที่ประจำเดือนจะต้องมานะคะ แต่พอเดือนกรกฎา ก็เป็นอีกค่ะ มีเลือดสีน้ำตาลเปื้อนกางเกงใน แต่ครั้งนี้มีเลือดแดงสดหยด2-3หยด แต่ไม่มีอาการอื่นแทนกซ้อนนะคะ มีปวดท้องเหมือนตอนประจำเดือนมานิดหน่อยค่ะ หนูจะเป็นมะเร็งปากมดลูกหรือป่าวคะ
สวัสดีค่ะ หากมีเลือดสีน้ำตาลออกจากช่องคลอด 7-8 วัน และเลือดสีแดงสด 1 วัน รวมแล้วเท่ากับมีเลือดออกประมาณ 8-9 วัน ถือว่าปกติดีสำหรับระยะเวลาของการมีประจำเดือนค่ะ และหากระยะห่างระหว่างรอบเดือน อยู่ที่ 21-35 วัน ก็จะถือว่ามีประจำเดือนเป็นปกติดีค่ะส่วนการที่เลือดเป็นสีน้ำตาล แสดงว่าเลือดมีปริมาณน้อย เลือดจึงไหลออกจามดลูกช้า เลือดจึงสัมผัสกับอากาศและความเป็นกรดในช่องคลอดนาน สีแดงจึงเปลี่ยนเป็นสีน้ำตาลได้ ไม่ได้ผิดปกติอะไรค่ะ สำหรับสาเหตุที่เลือดมีน้อย อาจเกิดจาก เช่น มีน้ำหนักตัวน้อย ออกกำลังกายมากไป มีภาวะโลหิตจาง มีภาวะไทรอยด์ผิดปกติ หรือเป็นพันธุกรรมก็ได้ ดังนั้น หากไม่ได้มีอาการอื่นๆ ผิดปกติ เช่น มีน้ำหนักตัวลดลงเร็ว เหนื่อยง่าย อ่อนเพลีย เป็นต้น ก็ไม่จำเป็นต้องทำอะไรค่ะ แต่หากปริมาณประจำเดือนยังคงน้อยลงเรื่อยๆ ก็ควรไปพบแพทย์เพื่อตรวจหาสาเหตุค่ะสำหรับอาการของมะเร็งปากมดลูก ได้แก่ มีเลือดออกจากช่องคลอดผิดปกติ คือมีเลือดออกแม้ไม่ใช่ช่วงที่ประจำเดือนมา มีเลือดเลือดออกเวลามีเพศสัมพันธ์ ตากขาวปนเลือดหรือหนอง ช่องคลอดมีกลิ่นผิดปกติ ปวดในช่องคลอดขณะมีเพศสัมพันธ์ และยังมีอาการอื่น ๆ ที่อาจเกิดขึ้นหากมีการลุกลามของเซลล์มะเร็งไปยังเนื้อเยื่ออวัยวะอื่น ๆ เช่น ปัสสาวะมีเลือดปน ปัสสาวะออกน้อย ท้องบวมจากการมีน้ำในช่องท้อง ปวดกระดูกบริเวณต่างๆ รวมถึงเบื่ออาหาร น้ำหนักลด เป็นต้น ดังนั้น หากไม่ได้มีอาการผิดปกติเหล่านี้ ก็ไม่ใช่มะเร็งปากมดลูกค่ะ